Bispedømmet Lübeck
Bispedømmet Lübeck var et oprindeligt katolsk bispedømme i Vagrien (den tidligere slaviske del af Østholsten). Reformationen startede i 1530.

Forhistorie 
I 948 eller 968 blev Bispedømmet Oldenburg oprettet med bispesæde ved den gamle borg Oldenburg in Holstein. 

Der kom flere opstande, hvor kristendommen blev fejet væk. I denne hedenske periode opholdt biskoppen sin sjældent i Oldenburg in Holstein. I 999–1026 var biskop Ekkehard (eller Esico) sandsynligvis også biskop i Slesvig Stift. Biskop Reinbert var provst i Walbeck (Oebisfelde-Weferlingen) i den senere Landkreis Börde, og han residere i Mecklenburg som den første biskop af Schwerin. Biskop Vizelin residerede i Bosau i Østholsten.

I 1156 blev bispesædet i det næsten afkristnede område flyttet til Eutin. Allerede i 1163 fik hertug Henrik Løve af Sachsen flyttet bispesædet til Lübeck.

Hansestad og fyrstebispedømme 
Byen Lübeck blev en Hansestad og senere også en Fri rigsstad. Der var modstand mod, at biskoppen skulle have verdslig magt i Lübeck og omegn. Dog valgte domkapitet en fyrstebiskop over Lübeck. 

I begyndelsen var det forskellige adelsmænd, der blev fyrstebiskopper. Fra 1586 var det altid prinser af Slesvig-Holsten-Gottorp, der fik titlen.

Den verdslige administration blev placeret i Eutin, der havde været bispesæde i 1156–1163. Fyrstebispedømmet bestod af nogle små områder omkring Eutin.

Gottorpske fyrstebiskopper    
 Johan Adolf af Slesvig-Holsten-Gottorp, hertug på Gottorp.

 Johan Frederik af Slesvig-Holsten-Gottorp, prins af Gottorp, ærkebiskop af Bremen, biskop af Verden.

 Johan af Slesvig-Holsten-Gottorp, kendt som Biskop Hans, prins af Gottorp, brorsøn af forgængeren som fyrstebiskop. 
  
 Christian Albrecht af Slesvig-Holsten-Gottorp, hertug på Gottorp, grundlægger af Christian-Albrechts-Universität zu Kiel (Kiels universitet).
   
 August Frederik af Slesvig-Holsten-Gottorp, prins af Gottorp.  

 August Frederik af Slesvig-Holsten-Gottorp, prins af Gottorp, prins af Eutin. I perioder var han indsat som medregent i de gottorpske dele af Slesvig og Holsten. Han var far til kong Adolf Frederik af Sverige–Finland og morfar til kejserinde Katarina den Store af Rusland.

Reformationen 
Reformationen startede i 1530, og den blev gennemført under biskop Eberhard von Holle i 1561–1586.

Slesvig-Holstens historie
Gejstlige rigsfyrstendømmer
Stifter
Etableret i 1530